ORAŞUL DETA
                                                                                                                                Anexa 2
CAIET DE SARCINI

privind concesionarea prin licitație publică a obiectivului  baltă și teren aferent înscris în CF nr. 405097, nr. cad 405097, situat în Deta, acces drum din Calea Opatiței.
1. Informaţii generale privind obiectul concesiunii
1.1. Descrierea şi identificarea bunului care urmează să fie concesionat 
Prezentul caiet de sarcini, a fost stabilit pe baza legislaţiei în vigoare, în conformitate cu art. 129 alin. (2) litera „c” și alin. (6) litera „b”, art. 362 alin. (3) din OUG nr.57/2019 privind Codul Administrativ şi Legea nr. 50/1991, republicată, şi oferă celor interesați toate informațiile utile cu privire la modalitatea şi procedura de concesiune a  obiectivului  baltă și teren aferent  înscrise în CF nr.  405097, nr.cad 405097 în suprafață de 26.870 mp, situat în Deta, cu acces din Calea Opatiței. 
1.2. Destinația  bunurilor ce fac  obiectul  concesionării:
Bunul ce urmează a fi concesionat face parte din domeniul privat al Orașului Deta și este înscris în Cartea Funciară nr. 405097, nr.cad 4050907 în suprafață de 26870 mp ( suprafața luciu apă= 17.919.mp si suprafața teren= 8.951 mp.), urmând a fi trecut în domeniul public al Orașului Deta conform legislației în vigoare. Teren este plan și  neîmprejmuit.     
Balta și terenul aferent  supusă concesiunii, este situat în intravilan, în zona periferiecă a localității Deta. 
UTILIZĂRI ADMISE: Sunt admise construcțiile si instalațiile specifice conform proiectelor legal avizate. 
UTILIZĂRI INTERZISE

- se interzic orice interventii care contravin legilor si normelor in vigoare.
- se interzic orice schimbari ale functiunilor spatiilor verzi publice si specializate;

- se interzice localizarea tonetelor si tarabelor prin decuparea spatiilor plantate;

- se interzice taierea arborilor fara autorizatia autoritatii locale abilitate.
Accesul la bunul ce urmează a fi concesionat este asigurat prin Calea Opatiței.

1.3. MOTIVAȚIA CONCESIONĂRII 

1.3.1 Motivaţia pentru componenta legislativă: Consiliul local conform art. 129, alin. (2), litera c), alin. (6), litera b), hotărăşte vânzarea,darea în administrare, concesionarea, închirierea sau darea în folosinţă gratuită a bunurilor proprietate privată a comunei, oraşului sau municipiului, după caz, precum şi a serviciilor publice de interes local, în condiţiile legii, în vederea punerii în valoare a domeniului privat al orașului;

1.3.2. Motivele de ordin tehnic, economic, financiar, social şi de mediu: 

Inițiativa concesionării are ca obiectiv principal utilizarea amplasamentului la potențialul maxim atât din punct de vedere al concedentului Consiliul Local Deta, cât şi al concesionarului. 

Motivele de ordin tehnic, economic, financiar, social si de mediu care justifică concesionarea obiectivului Baltă și teren aferent  sunt:

a) Date tehnice: Balta și terenul aferent fac  parte din intravilanul localitatii, utilizarea se va face conform PUG Oraș Deta   

- Utilitati: La limita proprietății obiectivului există următoarele dotări edilitare și urbane:

- rețea de energie electrică; 

- rețea de canalizare; 

- rețea de alimentare cu apă; 

- rețea telefonie; 

- drum acces.
b) Motive de ordin economic:

- concesionarul va achita autorităţii concedente contravaloarea folosinței obiectivului concesionat, o redevenţă stabilită prin hotărâre a Consiliului local;

- concesionarul va suporta pe toată perioada concesiunii contravaloarea redevenței care reprezintă sarcina fiscală a concesionarilor; 

- atragerea la bugetul oraşului Deta de fonduri suplimentare rezultate în urma administrării optime de specialitate conform redevenței lunare prevăzute în contractul de concesiune;

- creșterea valorii financiare colectate la bugetul local;
- concesionarea trece întreaga responsabilitate pentru modul de gestionare a obiectivului concesionat, în sarcina concesionarului (inclusiv cele de mediu);
 - beneficii pentru:

 - administraţia locală prin plata redevenței aferente, - furnizorii de utilităţi prin extinderea reţelelor şi mărirea numărului de consumatori;

- concesionarul va acoperi în întregime costurile ridicate de întreţinerea şi exploatarea obiectivului concesionat (baltă+ teren aferent).
1.3.3. Motivele de ordin social: Beneficiile aduse direct şi indirect:

- asigurarea unor condiţii de relaxare având toate dotările necesare la standarde înalte;

- asigurarea unei concurenţe benefice pe piaţa aferentă categoriei de investiții; - dezvoltarea zonei de agrement; 

- crearea unui climat cu un impact pozitiv și condiții civilizate asupra comunitatii.  Motivaţia pentru componenta de mediu: - concesionarul.

1.3.4.Motivaţia pentru componenta de mediu: 

- concesionarul va avea obligaţia, prin contractul de concesiune, să respecte toată legislaţia în vigoare pe probleme de mediu astfel încât impactul cu mediul înconjurător să fie la limita minima.. Contractul de concesiune transferă responsabilitatea viitorului concesionar cu privire la respectarea clauzelor de protecţia mediului, printre care unele dintre cele mai importante sunt:

- luarea tuturor măsurilor necesare pentru diminuarea şi evitarea poluării solului şi a apei subterane, cu efecte asupra sănătăţii populaţiei;

- gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare;
- obtinerea autorizației de gospodărie a apelor ABA Banat și orice avize necesare pentru funcțioanarea bălții în condițile legii sunt în sarcina concesionarului.
2. Condiții generale ale concesiunii
2.1. Bunul predat concesionarului potrivit prevederilor contractului de concesiune, va fi utilizat de către acesta, în mod direct, pe riscul şi pe răspunderea sa, respectând legislația de protecția  mediului, pe toată perioada derulării contractului.       

2.2. Concesionarul nu are dreptul să schimbe destinaţia bunului pe toata durata concesiunii. 

Desfăşurarea de către concesionar a altor activităţi decât cele menţionate prin contract, fără acordul scris al concedentului/proprietarului, dă dreptul acestuia să considere contractul de concesiune reziliat de drept.

Cheltuielile privind amenajarea terenului în vederea construirii de construcții nepoluante  vor fi suportate în totalitate de concesionar cu avizul concedentului.
Concesionarul poartă întreaga responsabilitate pentru respectarea tuturor reglementărilor în vigoare cu privire la securitatea şi sănătatea în muncă, și apărarea împotriva incendiilor.
Responsabilitățile de mediu revin în exclusivitate concesionarului, începând de la preluarea bunului, până la încetarea contractului de concesiune.

 Concesionarul are obligația de a deţine, pe cheltuiala sa, toate acordurile şi avizele impuse de legislația mediului.

Pe amplasamentul oferit spre concesionare, concesionarul va construi:

- pontoane pentru pescuit; 

- toalete  ecologice;   

- amenăjari  spații de agrement;
- asigurarea sursei de apă.

De asemenea, concesionarul va asigura popularea anuală a balții cu pește (noninvaziv), va asigura hrana acestuia și va lua toate măsurile pentru asigurarea unor condiții optine de creștere și dezvoltare. 

2.3. Bunul concesionat va fi folosit în regim de continuitate și permanență, pentru scopul în care a fost concesionat.

2.4. Bunul concesionat  nu va putea fi subînchiriat, concesionat sau dat în folosința/administrarea altei persoane sub nici o formă.                                                                                                            

2.5. Contractul de  concesiune se încheie pe o perioadă de ........... ani. Durata contractului poate fi prelungită cu acordul părților, în condițiile existente la acea dată, cu posibilitatea renegocierii clauzelor contractuale, după caz, dacă sunt întrunite cumulativ, următoarele condiții:
a) concesionarul a achitat redevența la termenele convenite;

b) concesionarul a respectat, fără excepții, toate celelalte clauze contractuale;

c) concesionarul nu este înregistrat cu debite la bugetul local.
În caz contrar bunul  concesionat se preia pe bază de proces verbal de predare primire.

2.6. Prețul minim al redevenței concesiunii este de:  15.550 lei/an fără TVA
Plata redevenţei se va face trimestrial cel mai tarziu până la expirarea lunii pentru care se face plata, ultima rata pe 25.11. a anului in curs şi va fi modificată prin HCL. 
Plata redevenței se suportă de către  concesionar și se achită în numerar la casieria Primăriei orașului, sau în contul RO74TREZ62421A300530XXXX, Trezoreria Deta. 
Plata redevenței se achită începând cu data predării terenului pe bază de proces- verbal de predare- primire, până la finele lunii în curs. Refuzul concesionarului de a constitui garanția de bună execuție în termen de 5 zile de la încheierea contractului sau de a prelua imobilul în termen de 30 de zile de la constituirea garanției echivalează cu renunțarea la contract, putându-se percepe, în acest caz, daune-interese.   
În cazul nerespectării acestui termen se vor percepe penalități de întârziere în cuantumul stabilit prin contract.

Neplata la termen a redevenței atrage o majorare de întârziere de 1% pe lună sau fracține de lună asupra sumei datorate.

 În caz de neplată, executarea silită se va face conform prevederilor legale în vigoare, iar concesionarul va fi obligat să achite redevența restantă, precum și majorările de întârziere și cheltuielile de judecată sau de executare.

Concesionarul își rezervă dreptul ca după realizarea unor construcții în zonă (parțială sau totală) să modifice cuantumul redevenței, prin Hotărâre a Consiliului local, pe baza unui raport de evaluare întocmit de un evaluator autorizat, însușit de Consiliul local Deta. De asemenea, cuantumul redevenței poate fi influențat de rata inflației pozitiv.
2.7. A Taxa de participare este obligatorie şi se constituie prin depunerea la casieria locatorului a unei sume în numerar.

Valoarea taxei  de participare la licitaţia de concesiune este de 300 lei și nu se restituie.
Garanția de participare este în cuantum de 300  lei și nu se restituie: 

- în situația în care ofertantul își retrage oferta înainte de începerea licitației și pe parcursul derulării ei, în oricare din faze.
- nu se prezintă la încheierea contractului în termenul prevăzut.

Garanția de participare a ofertantului declarat câștigător poate fi reținută de concedent ca parte a garanției de bună execuție a contractului.
Contravaloarea documentației de licitație este de   30   lei

B. Garanția de bună execuție contractuală se constituie de concesionar în scopul asigurării concedentului de îndeplinirea corespunzătoare a contractului.

Garanția de bună execuție este obligatorie şi se constituie prin virament bancar, depunere de numerar sau printr-un instrument de garantare emis în condiţiile legii de o societate bancară ori o societate de asigurări, la data semnării contractului de concesiune, care devine anexă la contract.

Garanția este obligatorie si se stabilește la nivelul contravalorii a trei redevențe.
Garanția de bună execuție se reține:

- oricând pe durata contractului de concesiune în limita prejudiciului creat, în cazul în care concesionarul nu îşi îndeplineşte din culpa sa obligaţiile asumate prin contract.

Anterior emiterii unei pretenţii asupra garanţiei de bună execuţie, concedentul are obligaţia de a notifica pretenţia atât concesionarului, cât şi emitentului instrumentului de garantare, precizând obligaţiile care nu au fost respectate şi modul de calcul al prejudiciului. Concesionarul este obligat să întregească garanția, sub sancțiunea rezilierii contractului.
Date pentru constituirea taxei de participare, garanției de participare şi a garanției de bună execuţie prin ordin de plată:

- CUI 2503378
- Cont trezorerie: RO74TREZ62421A300530XXXX,  deschis la Trezoreria Deta.

2.8. Orice investiție sau amenajare care este necesară scopului pentru care a fost concesionat bunul se va realiza numai cu aprobarea concedentului pe baza unor Autorizații de Construire însoțită de toate avizele cerute de lege (Ex. Certificat de urbanism, Acord de mediu, Avize de racordare, Aviz PSI, Acord ROMTELECOM, ABA Banat etc), după caz.
Concesionarul este obligat:
- să ia, pe tot parcursul concesiunii, toate măsurile necesare şi obligatorii pentru protejarea mediului înconjurător în condiţiile prevăzute de legislația în vigoare privitoare la protecția mediului;

- să achite redevența aferentă.
3. Condiții de valabilitate pe care trebuie să le îndeplinească ofertele
Participantul la procedura de concesionare va avea în vedere la întocmirea ofertei, următoarele: 

Nivelul redevenței în lei care constituie bază de pornire la licitația publică, minim 15.550 lei /an; 

Crearea a minim 2  locuri de muncă la sediul din loc.Deta.
Concesionarul are obligația să mențină pe toată perioada de valabilitate a contrcatului minim numărul de angajați prevăzuți în ofertă și sa facă dovada, la solicitarea concedentului, a îndeplinirii acestei obligații.

Instrucțiunile privind modul de elaborare şi prezentare a ofertelor vor fi detaliate în fișa de date a procedurii.
Oferta are caracter obligatoriu, din punct de vedere al conținutului, și este valabilă 90 de zile. 

Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile.
În cazul în care în urma publicării anunțului de licitație nu au fost depuse cel putin două oferte valabile, concedentul este obligat să anuleze procedura și să organizeze o noua licitație, cu respectarea procedurii prevăzute de lege.
În cazul organizării unei noi licitații, procedura este valabila în situația in care a fost depusa cel putin o oferta valabila.
4. Clauze referitoare la încetarea contractului de concesiune
Contractul de concesiune încetează în următoarele situații:

· La expirarea termenului stabilit de părţi

1.1. contractul de concesiune încheiat pe durată determinată constituie în condiţiile legii titlu executoriu la expirarea termenului, concesionarul fiind obligat la predarea voluntară a imobilului către concedent. În caz contrar, concedentul poate proceda la eliberarea imobilului pe cheltuiala concesionarului.

Contractul de concesiune poate fi prelungit prin acordul de voință al părților, încheiat în formă scrisă, cu condiția ca durata însumată să nu depășească 49 de ani, cu renegocierea clauzelor contractuale.

· Rezilierea pentru neexecutare de obligaţii

2.1. când, fără justificare, una dintre părţile contractului de concesiune nu îşi execută obligaţiile născute din acest contract, cealaltă parte are dreptul de a rezilia contractul de concesiune, cu daune-interese, potrivit legii; neexecutarea care privește obligaţiile principale care să aducă vătămări celeilalte părţi conduce la rezilierea de drept a contractului (de ex. distrugerea bunului, neplata redeveței, tulburarea gravă de posesie), fără intervenția instanței;

· Imposibilitatea folosirii bunului

3.1. dacă bunul este distrus în întregime (pieirea totală a bunului) sau nu mai poate fi folosit potrivit destinaţiei sale, concesiunea încetează de drept;

Contractul de concesiune încetează indiferent dacă pieirea lucrului este fortuită sau culpabilă; dacă există culpă, partea vinovată va fi obligată la daune-interese;

3.2. dacă pieirea lucrului este numai parţială sau posibilitatea folosirii lui există în parte, rezilierea este judiciară. În acest caz, concesionarul poate solicita în justiţie fie o scădere de preţ, corespunzătoare pieirii lucrului, fie, dacă partea pierită de lucru este atât de însemnată încât fără acea parte concesionarul n-ar fi încheiat contractul, rezilierea contractului;

3.3. în cazul imposibilității obiective a concesionarului de a-l exploata, situație în care concesionarul va notifica acest aspect, declarând renunțarea la concesiune.

· Desfiinţarea titlului concedentului
4.1.desfiinţarea titlului concedentului se poate realiza în multiple modalităţi :constatarea nulităţii, anulare, rezoluţiune, etc.

4.2. execepţie:locaţiunea va continua să producă efecte şi după desfiinţarea titlului concedentului pe o durată stipulată de părţi, fără a se depăşi un an de la data desfiinţării titlului concedentului, însă numai dacă concesionarul a fost de bună- credinţă la încheierea concesiunii.

· Moartea concesionarului/Dizolvarea persoanei juridice
5.1. în cazul concesiunii cu durată determinată, moştenitorii concesionarului pot denunţa contractul în termenul de 60 de zile de la data la care au luat la cunoştinţă de moartea concesionarului şi existenţa concesiunii.

5.2. în cazul dizolvării persoanei juridice, concedentul constată încetat de drept contractul.

· Denunţarea unilaterală de către concedent
Această modalitate de încetare a contractului are loc fără culpa concesionarului,  ea fiind impusă de cauze obiective, care fac necesară o mai bună administrare a domeniului public, atunci când  interesul public o cere.  

· La încetarea din orice cauză a contractului de concesiune, bunul care a făcut obiectul contractului va fi returnat concedentului liber de sarcini.

5. Reguli privind conflictul de interese
Pe parcursul aplicării procedurii de atribuire concedentul are obligația de a lua toate masurile necesare pentru a evita situațiile de natura sa determine apariția unui conflict de interese si/sau manifestarea concurentei neloiale. Nerespectarea prevederilor alin. (1) se sancționează potrivit dispozițiilor legale in vigoare.
Persoana care a participat la întocmirea documentației de atribuire are dreptul de a fi ofertant, dar numai in cazul în care implicarea sa în elaborarea documentației de atribuire nu este de natura sa defavorizeze concurenta.
Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de atribuire.
Nu au dreptul sa fie implicate in procesul de verificare/evaluare a ofertelor următoarele persoane:

a) soț/soție, ruda sau afin până la gradul al II-lea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice, terți susținători sau subcontractanți propuși;
b) persoane care deţin părţi sociale, părţi de interes, acţiuni din capitalul subscris al unuia dintre ofertanţi, terţi susţinători sau subcontractanţi propuşi sau persoane care fac parte din consiliul de administraţie, organul de conducere ori de supervizare al unuia dintre ofertanţi, terţi susţinători sau subcontractanţi propuşi;

c) membri în cadrul consiliului de administraţie/organului de conducere sau de supervizare al ofertantului şi/sau acţionari ori asociaţi semnificativi persoane care sunt soţ/soţie, rudă sau afin până la gradul al II-lea inclusiv ori care se află în relaţii comerciale cu persoane cu funcţii de decizie în cadrul entităţii contractante.

 Nu pot fi nominalizate de către ofertant pentru executarea contractului persoane care sunt soţ/soţie, rudă sau afin până la gradul al II-lea inclusiv ori care se află în relaţii comerciale cu persoane cu funcţii de decizie în cadrul entităţii contractante.

Membrii Comisiei de evaluare au obligația de a semna pe propria răspundere o declarație de confidențialitate și imparțialitate și prin care confirmă că nu se află într-o situație care implică existența unui conflict de interese.

Drepturile şi îndatoririle părților se stabilesc prin contractul de concesiune.

Transmiterea dreptului de concesiune operează din momentul predării imobilului. 
